Dan Barna anunţă că va candida la preşedinţia USR PLUS, la congresul din septembrie.
Dan Barna a anunțat vineri, aflat la Sibiu, că va candida pentru funcţia de preşedinte al USR PLUS la congresul din luna septembrie. "Este un proiect la care am muncit foarte mult timp şi doresc să duc mai departe acest proiect", a spus vicepremierul.
"Este un proiect la care am muncit foarte mult timp şi doresc să duc mai departe acest proiect USR PLUS", spune Dan Barna, întrebat, într-o conferinţă de presă, dacă va candida pentru funcţia de preşedinte al partidului rezultat din fuziunea între USR şi PLUS.Alegerile interne vor fi organizate în toată ţara la nivelul filialelor judeţene până la începutul lunii iulie, iar congresul naţional va avea loc în luna septembrie."Atmosfera e una foarte bună. Faptul că în Vinerea Mare a decis validarea fuziunii… În momentul de faţă suntem un singur partid. Practic această fuziune, care a durat aproape doi ani, a ajuns la un rezultat şi sunt foarte încântat la nivel personal că un proiect în care am crezut şi care nu a fost simplu, pentru că au fost de-a lungul timpului mulţi oameni care au încercat să bage beţe prin gard, am reuşit să avem acest efort finalizat. Suntem foarte optimişti despre evoluţia pe termen lung a organizaţiei", a mai spus Dan Barna.